

**Søknad om Asker Skiklubbs**

**talent- og toppidrettsstipend 2017**

Det er bevilget kr. 100.000,- for stipend til utøvere/lag i 2017. Stipendene fordeler seg som følger:

5 stipend a kr 10.000,-

10 stipend a kr 5.000,-

I tillegg kommer 30 utstyrsstipend a kr. 2.500,- (Umbro/Mizuno/Scott sko), 20 treningskort på Sats Elexia og mulighet for å søke skolestipend fra Bjørknes.

Stipendkomiteen kan etter gjennomgang av alle søknadene beslutte alternativ fordeling. Penge- og utstyrsstipend samt treningskort kan tildeles samme utøver /lag.

Stipend kan tildeles utøver/lag

* som vil fortsette i sin idrett i Asker Skiklubb og
* som gjennom tid har satset på sin idrett eller
* som gjennom resultater har vist betydelig fremgang

Stipend 2017 forutsetter at utøver er 16 år dvs. født i 2001 eller tidligere (jr- eller seniorutøver).

**Søknadsprosedyre:**

* Utøver/lag sender søknaden til sin gruppe. *NB - utøver - som er aktiv i flere idretter - kan bare søke stipend for en av idrettene.*
* Gruppen skal - sammen med gruppens begrunnelse for hvorfor søkeren bør tildeles stipend - sende søknadene samlet til Asker Skiklubb.
* Lag som satser på høyt nivå kan søke v/lagleder. (nasjonalt/interkrets..)
* Dersom søknaden gjelder et lag på bakgrunn av enkeltutøveres nivå, kan stipend ikke samtidig tildeles vedkommende utøver.

Det skal fremgå av søknaden at utøveren/laget i forbindelse med trening, samlinger, konkurranser eller til relevant utstyr

* har betydelige udekkede kostnader ved utøvelsen av sin idrett eller
* har betydelige utgifter til sin satsing

Søknaden kan omfatte kostnader/utgifter i periode 1. desember 2016 til 1. desember 2017 med mindre kostnadene/utgiftene lå til grunn for stipendsøknad i 2016.

Søknadsfristen 2017 for innsendelse av søknader fra gruppen til Asker Skiklubb er **1. mai 2017**. Det er gruppens ansvar å sette frist for søkere slik at gruppen får mulighet til å utarbeide sin begrunnelse. Tildeling av utøverstipend 2017 skal kunngjøres i forbindelse med et arrangement i juni 2017. Stipend utbetales mot innsending av kvittering for utgiftene. Kvitteringer skal innsendes samlet og senest innen **1. desember 2017**.